Halálfélelme volt annak a pizzafutárnak, akit munka közben támadtak meg a Pest megyei Domonyban, közölte az RTL Klub Híradója.

A férfi miután rájött, hogy a cím, ahová rendelték, nem létezik, fel akarta hívni a megrendelőt. Ekkor azonban felbukkant a támadó, aki egy téglával bedobta a kocsi ablaküvegét, majd ököllel ütni kezdte a futárt, aki még éppen hogy el tudott hajtani.

Támadóját azóta elfogták. A futár csak könnyebben sérült meg, a csatornának elmondta, a jövőben ugyanúgy folytatja majd a munkát a környéken.